Temeljem točke 6. Protokola o kontroli ulaska i izlaska u školske ustanove (Ministarstvo znanosti i obrazovanja od 2. siječnja 2025. godine KLASA:602-01/24-01/00527, URBROJ:533-05-25-0003) i članka 1. Odluke o formiranju školskog sigurnosnog tima u Osnovnoj školi Bartola Kašića (KLASA: 011-03/25-03/01, URBROJ: 2196-4-6/25-1 od 9. siječnja 2025. godine), na prijedlog Školskog sigurnosnog tima Osnovne škole Bartola Kašića, Školski odbor Osnovne škole Bartola Kašića dana 24. ožujka 2025. godine donio je

**PRIJEDLOG**

**PROCJENE POSTOJEĆEG STANJA I ANALIZA RIZIKA**

**U OSNOVNOJ ŠKOLI BARTOLA KAŠIĆA**

***I.***

S ciljem osiguravanja veće sigurnosti u Osnovnoj školi Bartola Kašića (u daljnjem tekstu: Škola), zaštite učenika i svih radnika Škole te prevencije mogućih situacija povećanog rizika, Školski odbor Osnovne škole Bartola Kašića na prijedlog Školskog sigurnosnog tima donio je Procjenu postojećeg stanja i analize rizika u Osnovnoj školi Bartola Kašića koju čine sljedeći dokumenti:

1. Opći podaci Škole
2. Podaci o objektima
3. Podaci o postojećem sigurnosnom stanju
4. Analiza rizika sa zaključkom

***II.***

Temeljem ove Procjene izradit će se Plan sigurnosti Škole i Interni protokol o postupanju u slučaju nastanka kriznih situacija u Školi.

1. ***Opći podaci Škole***

|  |  |  |  |
| --- | --- | --- | --- |
| Red.br. | Naziv podatka | Opis podatka | Opaska |
| 1. | Naziv | Osnovna škola Bartola Kašića |  |
| 2. | Sjedište i adresa | Bartola Kašića 48, 32100 Vinkovci |  |
| 3. | OIB | 90532235450 |  |
| 4. | MB | 03301117 |  |
| 5. | Šifra u MZOM | 16-088-001 |  |
| 6. | Djelatnost | Obrazovanje |  |
| 7. | Broj razrednih odjela | 16 |  |
| 8. | Ukupan broj učenika | 264 |  |
| 9. | Broj djelatnika | 40 + 5 PUN |  |

1. ***Podaci o objektima Škole***

Osnovna škola Bartola Kašića svoju djelatnost obavlja kao javnu službu u:

1. Objektu školske zgrade koja se sastoji od prizemlja i jednog kata,
2. Sportske dvorane u sklopu koje se nalazi sportski teren, mala dvorana, kabineti, svlačionice, toaleti a spojena je sa školskom zgradom.
3. ***Objekt školske zgrade***
4. ***Prizemlje***

Iz glavnog ulaska u zgradu ulazi se u mali hodnik koji vodi u glavni hodnik i učeničke garderobe (s lijeve i desne strane).

U prizemlju školske zgrade nalazi se glavni hodnik hodniku koji se sastoji od lijevog i desnog krila te predvorja. Iz predvorja se ulazi u čajnu kuhinju, a pored kuhinje se nalaze sanitarni čvor za djelatnike i gospodarski izlaz iz zgrade.

Pri ulazu u glavni hodnik s lijeve strane i s desne strane nalaze se hodnici koji se sastoje:

* u lijevom hodniku nalazi zbornica i 6 učionica od toga su 4 učionice razredne nastave, a 1 učionica glazbene kulture, 1 učionica za dodatnu, dopunsku i izvannastavne aktivnosti, izlaz u slučaju nužde, 2 sanitarna čvora za učenike (muški i ženski)
* u desnom hodniku nalazi se 5 učionica, od toga 4 predmetne nastave, 1 informatička učionica, školska knjižnica s čitaonicom, 6 kabineta za učitelje, prostor za tehničko osoblje, 2 sanitarna čvora za učenik, izlaz u slučaju nužde.

***b) I. kat***

Na I. katu nalaze se 2 sanitarna čvora, ured ravnateljice, ured pedagoginje i psihologinje (zajednički), ured voditeljice računovodstva i tajnika i pismohrana.

1. ***Sportska dvorana***

Sportska dvorana spojena je sa školom.

U dvorani se nalazi:

- hodnik,

- 6 svlačionica,

- 2 kabineta za učitelje TZK,

- 2 sanitarna čvora u hodniku

- prostor za spremište,

- mala dvorana

- 3 kupaonice

- 3 spremišta za rekvizite

- sanitarni čvor za invalide

- 2 izlaza u slučaju nužde u dvorani

- 1 izlaz u slučaju nužde iz hodnika i glavni ulaz

1. ***Podaci o postojećem sigurnosnom stanju***

|  |  |  |  |  |  |
| --- | --- | --- | --- | --- | --- |
| *Potrebne mjere zaštite* | *Provodi li se predviđena mjere zaštite* | *Iznos potrebnih financijskih sredstava za realizaciju mjere* | *Jesu li osigurana financijska sredstva* | *Tko osigurava financijska**sredstva* | *Opaska* |
| Nadzor ulaza/izlaza u objekt školske zgrade | Da, putem dežurnih radnika škole | U sklopu redovne plaće | Da | Ministarstvo znanosti, obrazovanja i mladih | Privremeno se provodi u sklopu radne obveze |
| Zaključavanje svih ulaznih vrata u objektu školske zgrade | Da | - | - | - | Dežurni radnici |
| Prilagodba ulaznih vrata – zamjena brava | Prilagođeno | 1.681,63 | Da/ne | Sredstva proračuna | Brava izvana zaključana, a omogućava neometan izlaz van. |
| Postavljanje zvona na ulazu u objekt školske zgrade | Postavljeno | - |  - | . | . |
| Zaštitna ograda oko škole | Postojeća | - | . | - | - |
| Sustav video nadzora | Postoji | - |  - | - | - |
| Jesu li upoznati učenici s Protokolom MZOM | Da | - | - | - | Upute na hodnicima, putem obavijesti, na satima razrednika, na Vijeću učenika |
| Jesu li upoznati roditelji o Protokolu MZOM | Da |  |  |  | Proslijeđeno Vijeću roditelja i u razredne grupe roditelja te na mrežnoj stranici škole i putem roditeljskih sastanaka, na sjednici Vijeća roditelja 9. siječnja 2025. g. |
| Jesu li upoznati radnici s Protokolom MZOM | Da | - | - | - | Putem maila i na sjednici Skupa radnika 9. siječnja 2025. g. |
| Jesu li postavljeni brojevi žurnih službi na vidnim/dostupnim mjestima | Postojeći | - | - | - | - |
| Je li propisan način ulaska roditelja i stranaka u školu | Da |  |  |  | Na mrežnoj stranici škole su upute nastale na temelju Protokola. |
| Provodi li se dosljedno propisani način ulaska roditelja i stranaka u školu | Da | - | - | - | - |

1. ***Analiza rizika sa zaključkom***

Sukladno postojećim sigurnosnim mjerama koje se provode u školi procjena je Sigurnosnog tima da je rizik neželjenih situacija u školi sveden na minimum, uz uvjet da se Planom mjera sigurnosti i zaštite škole detaljno utvrde sigurnosne mjere koje će se provoditi kao i način njihovog provođenja te da se obvezno uvodu one mjera koje nedostaju, a kao takve su predviđene postojećim sigurnosnim stanjem.

Na hodnicima škole nalazi plan evakuacije i jasni putokazi za smjer evakuacije.

Radi ostvarivanja sigurnosti, suradnja s lokalnom policijskom postajom i drugim relevantnim dionicima obvezan je i ključni element sigurnosnog sustava Škole.

Takva suradnja omogućuje pravodobno prepoznavanje potencijalnih sigurnosnih rizika te osigurava dodatnu potporu u rješavanju specifičnih izazova.

KLASA: 011-03/25-02/03

URBROJ: 2196-4-6/25-1

U Vinkovcima 24. ožujka 2025. godine

 Predsjednik Školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vedran Menđušić, prof.

Ravnateljica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlasta Pavlović Elez, prof.